Diari Oficial de la Generalitat Valenciana


Sumari del DOGV 4680, del 29-01-2004 (2004/242)

Juí verbal número 356/2002. Cèdula de notificació.
--------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/242


Organisme emissor
:   Jutjat de Primera Instància i Instrucció Número 8 de Benidorm

Tipus de document
:   Anunci

Juí verbal número 356/2002. Cèdula de notificació. [2004/F242]
  
Margarita Esquiva Bartolomé, magistrada jutgessa de Primera Instància i Instrucció número 8 d'esta ciutat i el seu partit, ha vist les presents actuacions de juí verbal sobre desnonament d'habitatge i reclamació de rendes seguides amb el número 356/2002 a instàncies de la procuradora Virtudes Pérez Oltrá, en nom i representació de Juan Luján García, i defensada pel lletrat Francisco González Fernández, contra Roland Alain Eric, declarat en rebel·lia, i d'acord amb els següents:
  
Antecedents de fet
  
Primer. La procuradora senyora Pérez Oltra, en la representació exercida, ha formulat demanda de juí verbal d'acord amb els fets i fonaments de dret, que en la present resolució seran reproduïts, i acaba per suplicar que es dicte sentència, al seu dia, de conformitat amb el seu escrit de demanda.
  
Segon. Pel torn de repartiment ha correspost a este jutjat el coneixement de l'anterior demanda, que va ser admesa a tràmit, i s'acorda l'assenyalament de dia i hora per a la celebració de vista amb citació de les parts amb els advertiments legals.
  
Tercer. En el dia i hora assenyalats, ha comparegut la part actora, que es va afirmar i ratificar en l'escrit de demanda i va sol·licitar la recepció del plet a prova, i no va comparéixer la part demandada, que va ser declarada en rebel·lia. Acordada la recepció a prova, es van practicar les propostes i admeses i, previ trasllat a la part actora perquè efectuaren les al·legacions pertinents, es va donar per acabada la vista, i queden les actuacions per a sentència.
  
Fonaments de drets
  
Primer. La actora ha acreditat l'existència de la relació arrendatària per l'incompliment de la qual insta la resolució contractual, mentre que la demandada, processalment en rebel·lia, cap prova ha fet de la possible existència de algun fet impeditiu, extintiu o enervatori de la seua obligació de pagament, com establix l'article 217.3 de la Llei d'Enjudiciament Civil, en conseqüència s'ha d'entendre concurrent la causa de resolució contractual prevista en l'article 27.1.a) de la Llei d'Arrendaments Urbans de 1994, i condemnar, a més, la demandada al pagament de les 18 mensualitats de rendes vençudes des del mes de juliol de 2002 al mes de desembre d'enguany, que pugen a la quantitat de 15.300 euros, així com l'import dels rebuts del subministrament elèctric corresponent als mesos de maig a desembre de 2002 deguts, al pagaments dels quals s'havia compromés l'arrendatari en l'estipulació tercera del contracte, que puja a la quantitat de 460.4 euros, i això de conformitat amb el que s'establix en els articles 1.088, 1.089, 1.091 i 1.124 del Codi Civil.
  
Segon. De conformitat amb els articles 1.100, 1.108 i 576 de la Llei d'Enjudiciament Civil, les quantitats al pagament de les quals es condemna la part demandada produïxen l'interés legal.
  
Tercer. Per aplicació de l'article 394 de la Llei d'Enjudiciament Civil, procedix la condemna en costes de la part demandada.
  
Vistos els articles esmentats i la resta de general i pertinent aplicació.
  
Decisió
  
Estime plenament la demanda interposada per la procuradora senyora Pérez Oltra, en nom i representació de Juan Luján García, contra Roland Alain Eric:
  
1. Declare resolt el contracte d'arrendament que amb referència a local d'ús distint al d'habitatge situat a Benidorm, avinguda d'Alfons Puchades, partida dels Tolls, complex Saragossa, número 14, Bar Torico, lliga ambdues parts, i en conseqüència condemne la part demandada a desallotjar, deixar lliure i a disposició de la part actora l'immoble esmentat, amb l'advertiment que, si no ho fa així, se'n procedirà al seu llançament i a càrrec seu.
  
2. Així mateix, condemne el demandat al pagament de la quantitat de quinze mil tres-cents euros (15.300 euros) per les rendes degudes des de juliol de 2002 fins a desembre de 2003, i quatre-cents seixanta euros i quaranta cèntims (460,40 euros), per rebuts de subministrament elèctric de maig de 2002 a desembre de 2002, amb l'interés legalment i expressa imposició de costes a la part demandada.
  
Notifiqueu la present resolució a les parts i feu constar que es pot interposar un recurs d'apel·lació, que es prepararà, si fa al cas, davant d'este jutjat en el termini de cinc dies des de la notificació per a la posterior interposició davant d'este mateix jutjat i coneixement per l'Audiència Provincial d'Alacant.
  
Esta és la meua sentència, que pronuncie, mane i firme.